સ્મશાનભૂમિની દુર્દશા માટે મિડ-ડે LOCAL દ્વારા સતત આપવામાં આવી રહેલા અહેવાલ બાદ એની હાલત સુધારવા માટે જાગી ઊઠેલા ભારતીય જનતા યુવા મોરચા-ઈશાન મુંબઈના સેક્રેટરી વિરલ શાહે કહ્યું હતું કે ‘અમે મંગળવારથી સ્ટેશનની બહાર વેસ્ટમાં સાંજે પાંચ વાગ્યાથી સિગ્નેચર કૅમ્પેન શરૂ કરવાના હતા, પણ મિડ-ડે LOCALમાં એને લગતો અહેવાલ આવ્યો અને તરત જ સાંજ પહેલાં તો સ્મશાનના સંચાલકોએ ત્યાં સાફસફાઈ કરાવી લીધી હતી. એટલે અમે હાલ પૂરતું અમારું આંદોલન પાછું ખેંચ્યું છે, પણ ભવિષ્યમાં જો સ્મશાન પ્રત્યે ફરી સંચાલકો તરફથી દુર્લક્ષ કરવામાં આવ્યું તો અમારે ફરીથી મેદાનમાં ઊતરવું પડશે.’